सद्भावी कत्र्तव्यनिष्ट बन्धुओं ! ‘सत्यं वद्’ या सत्य बोलें सार्व-भौम एक ऐसा बात-व्यवहार है जिसकी आवश्यकता समस्त मानव समाज को ही रहती है । यह बात मुमकिन या सम्भव है कि वास्तविक सत्य यायथार्थतः सत्य या तात्त्विक सत्य या सार्वभौमिक सत्य या परमसत्य को बहुसंख्यक मानव न जानते-पहचानते हों, परन्तु आभासित सत्य के अभिलाषी तो सभी ही होते हैं । मिथ्याभाषी एवं मिथ्याचारी भी नहीं चाहता कि उसके साथ कोई मिथ्या या असत्य बात कहे या उससे असत्य बोले । सभी यही चाहते हैं कि हम से सभी सत्य बोले, सत्य बात कहे एवं सत्य व्यवहार करे । सत्य कोई न जानता हो ऐसा तो सम्भव ही नहीं, साथ ही कोई ठीक हो और सत्य से इन्कार हो ऐसा भी नहीं हो सकता है । कत्र्तव्य की उत्पत्ति, कत्र्तव्य की रक्षा-व्यवस्था तथा कत्र्तव्य की कामयाबी भी ‘सत्यं वद्: धर्मं चर’ से ही है । कत्र्तव्य एक पाक-शाक या पवित्र-कर्म शिक्षा है जिसके अनुसार चलकर ही मानव समाज एवं प्राणिमात्र शान्ति और आनन्द तथा मानव जीवन एवं जीव-मात्र का चरम और लक्ष्य रूप मुक्ति और अमरता का बोध तथा काल-पाश एवं कर्म-पाश के समाप्ति का बोध होना सम्भव है । यह दो-- ‘सत्यं वद्: धर्मं चर’ तथा ‘काल-पाश: कर्म-पाश’ की वास्तविक यथार्थ जानकारी एकमात्र परमब्रह्म या परमेश्वर या परमात्मा या भगवान् या यहोवा या गाॅड या अल्लातआला के अलावा किसी भी अन्य को होता ही नहीं तथा है भी नहीं और हो भी नहीं सकता है । काल-चक्र तथा कर्म-चक्र की यथार्थता उत्पत्ति, गति-विधि या विलय रूप भी भगवान् ही होता है शेष सभी तो इसके अधीन ही क्रियाशील रहते हैं भले ही वह ब्रह्मा, विष्णु, महेश ही क्यों न हों, एकमात्र भगवान् ही ऐसा होता है जिसके अधीन ये --- काल और कर्म दोनों रहते हैं । भगवान् का ही तात्त्विक रूप वास्तव में ‘सत्य’ तथा भगवान् के अनुसार ही क्रियाशीलता तथा गति-विधि ही ‘धर्म’ है; इसके पश्चात्् जो कुछ भी है वह असत्य तथा अधर्म होता है । सत्य और धर्म ही किसी भी समाज का सुधार ओर उद्धार तथा उसका परम शान्ति और परमानन्द रूप परमकल्याण है तथा असत्य और अधर्म ही अशान्ति, बेचैनी तथा दुःख, कष्ट एवं परेशानी के साथ ही विनाश तक पहुँचा देने वाली क्रियाशीलता और गति-विधि है ।